b'\n_START_ARTICLE_\nRautamuodostuma\n_START_PARAGRAPH_\nRautamuodostumat (engl. Banded Iron Formations, BIF) kiviss\xc3\xa4 ovat hapettunutta rautaa, yleens\xc3\xa4 3\xc2\xa0000\xe2\x80\x931\xc2\xa0800 miljoonaa vuotta vanhoja. Niit\xc3\xa4 on erilaisissa kivilajeissa, joissa on rautaa ja sertti\xc3\xa4. N\xc3\xa4iss\xc3\xa4 malmeissa on ohuita rautajuovia ja niukasti rautaa sis\xc3\xa4lt\xc3\xa4vi\xc3\xa4 hyvin ohuita juovia. Ne ovat syntyneet yhteytt\xc3\xa4vien syanobakteerien vapauttaessa rautaa hapettavaa happea ilmakeh\xc3\xa4\xc3\xa4n tai rautaa hapettamaan kykenevien bakteerien toiminnan tuloksena. Hapettunutta piipitoista rautaa pidet\xc3\xa4\xc3\xa4n yhten\xc3\xa4 osoituksena muinaisesta happea tuottavasta mikroskooppisesta el\xc3\xa4m\xc3\xa4st\xc3\xa4. Takoniitti on my\xc3\xb6s hapettunutta rautaa.'